NASA 2015-yil Oyda rayhon va sholg‘om o‘stiradi

AQSh Aeronavtika va fazo milliy boshqarmasi — NASA 2015-yilda Oyga bortida rayhon va sholg‘om urug‘i bo‘lgan Moon Express tijoriy kemasini uchirishni rejlashtirmoqda. Bu haqda RIA Novosti xabar tarqatdi.

 Foto © RIA Novosti
Apparat Oyga qo‘nishi bilan urug‘ joylangan konteynerda suvli rezervuar ochilib, o‘sish jarayoni boshlanadi. NASA bu bilan Oy sharoitida o‘simlik o‘stirish imkoniyatlarini sinab ko‘rmoqchi.
Urug‘lar solingan konteynerning vazni tahminan bir kilogrammni tashkil qiladi. Uning ichiga o‘ntadan rayhon va sholg‘om urug‘ini undira oladigan oziqlantiruvchi moddalar bilan to‘yingan filtrli qog‘oz mavjud.
Konteyner ichidagi havo besh kunga yetadi. Qo‘shimcha havo uzatish rejalashtirilmayapti. Olimlar urug‘lar o‘sishini 5—10 kun davomida kuzatib, ularning holatini Yerdagi namunalar bilan solishtirmoqchi. Buning uchun konteyner ichiga kuzatuv kamerasi o‘rnatilgan.
Xalqaro kosmik stansiyasi va shattllarda o‘simlik o‘stirish tajribasi shuni ko‘rsatdiki, ular past gravitatsiyali sharoitda ham o‘sa oladi. Oyda esa o‘simliklarning bir vaqtning o‘zida past gravitatsiyali va radiatsiyali sharoitda o‘sib ketish imkoniyatlari sinab ko‘riladi.